Ən yaxşısı Sola zəng et
Ən yaxşısı Sola zəng et (ing. Better Call Saul) — Vins Qilliqan və Piter Quld[ing.] tərəfindən yaradılmış amerikan cinayət–drama teleserialı. Qilliqanın yaradıcısı olduğu əvvəlki işi "BədBəxt"in (2008–2013) spin-offudur. "Ən yaxşısı Sola zəng et" AMC telekanalında 8 fevral 2015-ci ildən 15 avqust 2022-ci ilə qədər altı mövsüm 63 seriya yayımlanaraq sona çatmışdır. Hadisələr 2000-ci illərin əvvəllərində, "BədBəxt"dən illər öncə Albukerkedə cərəyan edir. Serial ağır cinayətləri örtbastır edən vəkil – hazırda Sol Qudman[ing.] kimi fəaliyyət göstərən keçmiş dələduz Cimmi MakQilldən (Bob Odenkirk[ing.]) bəhs edir. Serialın digər önəmli personajları arasında narkotik tacirləri ilə əməkdaşlıq edən korrupsiyoner polis məmuru Mayk Ermantraut[ing.] (Conatan Benks[ing.]), Cimminin sevdiyi həmkarı Kim Veksler[ing.] (Rey Sihorn[ing.]), öz doğma qardaşı və düşməni Çak MakQill[ing.] (Maykl Makkin[ing.]), Çakın hüquqşünası Hovard Hemlin[ing.] (Patrik Fabian[ing.]), narkotik satıcısı Naço Varqa[ing.] (Maykl Mendo[ing.]), narkobaron Qus Frinq[ing.] (Cankarlo Ezpozito[ing.]) və kartel rəhbəri Lalo Salamanka[ing.] (Toni Dalton[ing.]) var. Serialda həmçinin Solun narkobaron Volter Vayt (Brayan Krenston?!) ilə tərəfdaşlığı da işıqlandırılmışdır.